Ciolacu: Am dat în calcul propunerea privind eventuala închidere a supermarketurilor în weekend / Nu este o decizie ușoară
Premierul Marcel Ciolacu anunţă că a dat în calcul propunerea privind eventuala închidere a supermarketurilor în weekend, pentru a vedea care este impactul unei astfel de propuneri, dar adaugă că o decizie în acest sens "nu este una uşoară", transmite Agerpres.
"Am dat în discuţie, la Tehnicul Guvernului, să vedem în primul rând impactul. Nu e o decizie uşoară. Acum trebuie să fim corecţi, că nu există evaziune la supermarketuri, în primul rând. În al doilea rând nu ştim dacă acoperim nevoia cetăţenilor, dacă închidem supermarketurile. Nu era vorba numai de supermarketuri, era vorba de toate magazinele alimentare. Şi atunci românilor li s-a spus să-şi facă aprovizionarea până sâmbătă la prânz. Eu nu pot să le spun românilor când să se ducă la magazin să-şi cumpere alimente, totuşi e decizia dumneavoastră, a mea, a fiecăruia dintre noi, dar am dat-o în calcul să vedem totuşi impactul. Nu e o decizie uşoară dar, dacă avem un sistem alternativ viabil, atunci se poate ajunge la o astfel de decizie", a declarat Marcel Ciolacu la Parlament.
Context
Reprezentanții micilor comercianți au cerut marți într-o întâlnire la guvern ca executivul să interzică funcționarea în week-end a supermaketurilor și hipermarketurilor, au declarat pentru G4Media surse politice. Premierul Marcel Ciolacu și ministrul Agriculturii Florin Barbu nu ar fi fost de acord cu propunerea, potrivit surselor citate.
Idee închiderii supermarketurilor în weekenduri apare periodic în spațiul public, sub pretextul sprijinirii micilor comercianți.
Ciolacu și o delegație guvernamentală au discutat marți la Palatul Victoria cu reprezentanți ai lanțurilor de magazine autohtone și ai distribuției din comerțul cu bunuri alimentare despre soluțiile prin care Guvernul poate sprijini deopotrivă producătorii, distribuitorii și retalierii români.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank